265.

Godina 265. (CCLXV) bila je redovna godina koja počinje u nedjelju u julijanskom kalendaru. U svoje vrijeme je bila poznata kao Godina konzulstva Valerijana i Lucila (ili, rjeđe, godina 1018. Ab urbe condita). Oznaka 265. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

 Događaji 
 Rimski car Galijen dva puta pokušava poraziti uzurpatora Postuma i pokoriti njegovo Galsko Carstvo. Prvi put Aureol, komandant Galijenove elitne konjice, greškom dozvoljava Postumu da se iz bitke povuče bez gubitaka. Drugi put Galijen opkoljava Postuma u njegovom galskom uporištu, ali je prisiljen napustiti opsadu nakon što ga rani strijela. Nakon toga Galijen odustaje od pokušaja da pokori odmetnuti zapadni dio Carstva te se posvećuje problemima na istoku.
 Sima Yan, regent države kineske države Cao Wei, tjera cara  Cao Huana da abdicira sa prijestolja, što će kasniji historičari označiti kao kraj Kraljevine Wei, drugog od Tri kraljevstva. Sima Yan za sebe uzima titulu "car Wu", preuzima dvor u Luoyangu, proglašava novu carsku dinastiju Jin i popunjava sva važna mjesta u upravi članovima svoje porodice i uže rodbine.
 Postum, usprkos uspjeha u sukobima sa Galijenom, ne pokušava marširati na Rim i umjesto toga širi svoj vlast na jug u Hispaniju. Galijen, kako bi ga odvratio od mogućih napada, daje utvrditi gradove Milano i Verona.
 Galijen odbija nove najezde Gota na Balkan. Istovremeno Viktorin, jedan od njegovih generala, prelazi na Postumovu stranu.

 Rođeni 

 Umrli 
 Ma Jun, kineski inženjer poznat kao izumitelj Dvokolice u smjeru juga
 Carica Zhu, supruga cara Sun Xiuja od Wua

 Reference 

 Vanjski linkovi 

 http://www.friesian.com/romconsl.htm Rimski konzuli
 http://books.google.ba/ Year+of+the+Consulship+of+Valerianus+and+Lucillus